إرنست رذرفورد (اتولد فى 30 اغسطس 1871م - مات فى 19 اكتوبر 1937م) كان عالم فيزيا وكيميا نيوزلندى كبير جدا يُعتبر ابو الفيزيا النووية. اكتشف ان الذرات ليها شحنة موجبة متركزة فى نواة زغيرة جدا وعن طريق اكتشافه ده عمل النموذج الشهير : نموذج رذرفورد للذرة. رذرفورد خد جايزة نوبل فى الكيميا سنة 1908م.أرنست معروف بتجربته الشهيرة اللى قسم فيها الذرة سنة 1917م. اتود رذرفورد فى مدينة نيلسون سنة 1871م واتعلم هناك وبعد كده دخل جامعة ويلنجتون واتخصص فى الرياضيات والفيزيا. بعد كده جاتله منحة دراسية فى جامعة كامبريدج فى انجلترا, بعد كده اشتغل في معمل كافيندش تحت إشراف العالم الكبير جوزيف ثومسون مكتشف الإلكترون، و هناك اهتم بدراسة الأشعة اللى بتطلع من عنصر الراديوم. بعد كده راح كندا عشان يشتغل فى جامعة ماك جيل وهنالك عرف الحاجات اللى بتكون الاشعاع اللى بيخرج من عنصر الراديوم وهما تلات حاجات: أشعة ألغا: و هيا جسيمات موجبة الشحنة قصيرة المدى بتاعها قصير تتكون من نوات ذرة الهيليوم (اللى هيا 2 بروتون و 2 نيوترون) تنبعث من الجسم المشع وقت تحلل الذرات بتاعته. أشعة جاما: و هيا جسيمات سالبة الشحنة و مداها اكبر من أشعة ألفا.